**Kutatók Éjszakája 2021**

**ME Bölcsészettudományi Kar programjai**

**ALKALMAZOTT TÁRSADALOMTUDOMÁNYOK INTÉZETE**

*Helyszín: Sub Rosa Cafe (Miskolc, Széchenyi út 21.)*

*17.00 - 18.30*

**Kávéházi politika - a 2022-es választások politikatudományi tükörben (kerekasztal-beszélgetés)**

Moderátor: Dr. Fekete Sándor, politológus, egyetemi adjunktus (ATTI)

Beszélgetőtársak:

* Dr. Csizmadia Ervin, politológus, egyetemi docens (ATTI, Méltányosság Politikaelemző Központ)
* Dr. habil. Fazekas Csaba, történész, egyetemi docens (ATTI)
* Dr. Zárug Péter, politológus, egyetemi adjunktus (ATTI)

A beszélgetés témái:

* A 2022-es választások, kilátások és kihívások
* Pártok-pártrendszerek, ideológiák és szavazók
* Kommunikációs és marketing fogások a választások során

*18.30 – 21.00*

**Színes szélesvásznú szociológia - film, színház, muzsika, közösség és társadalom**

Színes blokk szociológusok és színművészek közreműködésével filmmel, színházzal, muzsikával és irodalommal.

A programból:

* Mit üzen az irodalom? Dr. Osváth Andrea (esztéta, egyetemi adjunktus, ATTI) előadása
* Szirbik Gabriella (szociológus, mesteroktató, ATTI) a Miskolci Nemzeti Színház meghívott színművészei segítségével – Szirbik Bernadett, Nádasy Erika, Rózsa Krisztián, Lajos András - a színjátszás és közönség/közönség-nélküliség kérdéseit járja körül
* Prof. Dr. Csepeli György (szociálpszichológus, prof. emeritus, ELTE, ATTI) a szociálpszichológia és a film kapcsolatát mutatja be, bejátszásokkal, filmrészletekkel tarkított előadásában
* "Múltam és jövőm”. Csoportos montázs-készítés művészeti eszközökkel Dr. Havasi Virág (szociológus, művészetterapeuta, egyetmi docens, ATTI) vezetésével

Az este háziasszonya: Dr. habil. Szabó-Tóth Kinga, szociológus, intézetigazgató (ATTI)

Regisztráció szükséges az alábbi linken!

https://docs.google.com/.../1WnYm5nPdtn1k4sFju.../edit

**ANTROPOLÓGIAI ÉS FILOZÓFIAI TUDOMÁNYOK INTÉZETE**

*Helyszín: C1 épület III. emelet, 308., folyosó*

*18.00 – 22.00*

**Lehet-e indián egy LEGO robot?**

Megépített *LEGO Boost* robotok játékos programozása. Lehet-e úgy programozni a robotokat, hogy afrikai, ázsiai, amerikai bennszülöttek viselkedését utánozza? Kiderül!

*18.00 – 22.00*

**Inukshuk építése**

Az eszkimók ősi kőépítményét készítheted el kicsiben, s haza is viheted.

**MAGYAR NYELV- ÉS IRODALOMTUDOMÁNYI INTÉZET**

*Helyszín: C1 épület III. emelet, 309.*

*19.00 -*

**Klasszikusainkról másképp: Petőfi, a provokátor**

Rendhagyó előadás Petőfi Sándorról - sajátos fénytörésbe állítva a költő alakját.

Dr. Porkoláb Tibor előadása

*17.00 – 19.00*

**A költészet mechanikája - Hogyan működik a vers?**

Tyúkanyóhát jelenség és a Géza malac: versboncolás és egyéb nyelvi játékok.

Dr. Kőrizs Imre előadása

**MODERN FILOLÓGIAI INTÉZET**

Angol Nyelv- és Irodalomtudományi Tanszék / Német Nyelv- és Irodalomtudományi Tanszék / Alkalmazott Nyelvészeti és Fordítástudományi Tanszék

*Helyszín: C1 épület III. emelet, 301-307. termek*

*17.30 - 21.00*

**Nyelvi Mozaik - angol és német nyelvi kvízjáték értékes nyereményekkel**

Töltsd a Kutatók Éjszakáját a Modern Filológiai Intézet állomásain és tudj meg minél többet az angol és német kultúráról, nyelvről és a fordítás rejtelmeiről! Vegyél részt izgalmas és elgondolkodtató kvízjátékunkban, ahol a legügyesebbek értékes ajándékokat (pl. szótárt) nyerhetnek.

**TANÁRKÉPZŐ INTÉZET**

*18.00 – 21.00*

*Helyszín: KIP központ, E/7 épület földszint*

**DráMÁSan nevelni**

A párkapcsolattal járó felelősség kérdése. Életcélok, értékek, anyagi javak, karrier, család. A konfliktushelyzetek megelőzésének lehetséges módszerei. Önismerettel összefüggő kompetenciák: érzelmeink pontos azonosítása, autonómia, identitás, játszóképesség megtapasztalása, kommunikációs képesség fejlesztése. Önszabályozás: érzelmek kezelése, szociális felelősségvállalás, törődés, tekintet másokra, véleményelfogadás.

*18.00 – 21.00*

*Helyszín: C/1. épület, III. emelet, 305.*

**Firkából mesehős -- írd meg a saját történetedet!**

A feladat lényege, hogy a résztvevők szabadon firkálhatnak. Három lépcsőben, eleinte irányítottan, végezetül teljesen önállóan, a saját firkájukban kell keresniük egy fiktív figurát. Alkosd meg szabadon egy egyszerű firkából a saját mesehősödet, dolgozd ki a karaktert, és írj róla egy mesét! Csak látszólag egyszerű! Ugyanakkor felszabadító! :)

*18.00 – 21.00*

*Helyszín: C/1. épület, III. emelet, folyosó*

**Gondolkodásfejlesztés táblajátékkal**

Többféle táblajáték megismerése és a hozzájuk kapcsolódó feladatok megoldása

**TANÁRKÉPZŐ INTÉZET GYÓGYPEDAGÓGIA INTÉZETI TANSZÉK**

*Helyszín: C1 épület III. emelet folyosó*

*17.30 -*

**"Mindenféle állat!" - segítő állatok a terápiás ellátásban**

Fényképes beszámoló a gyógypedagógusok lehetőségeiről az állatasszisztált ellátásban - melyekkel nem csak fogyatékos emberek életminősége javítható.

*17.30 -*

**Együtt a koraszülöttekért, a PICikért**

A program célja a koraszülött ellátás összetettségének bemutatása, a szakemberek teammunkájának az ismertetése, amelyben a gyógypedagógusnak, pszichopedagógusnak fontos szerepe van. A bemutatás és ismertetés során a team munka fontosságára is felhívjuk a figyelmet.

**TÖRTÉNETTUDOMÁNYI INTÉZET**

*17.30 -*

*Helyszín: C1 épület III. emelet folyosó*

**Őskőkori technológia**

Az ember első technológiáját mutatja be pattintott kőeszközök másolatán és a reprodukált készítésükön keresztül

Dr. Lengyel György bemutatója

*17.30 -*

*Helyszín: C2 épület 34. előadó*

**Nem formálták, de magyarázzák a történelmet: a Habsburg Vilmos és Anjou Hedvig tervezett házassága ügyében kiadott 1385. július 28-i oklevelek**

Dr. Süttő Szilárd előadása

*17.30 -*

*Helyszín: C2 épület 35. előadó*

**Pestis ellen zafír és egy félbevágott tyúk! Járványok és járványkezelés a múltban**

Dr. Tózsa-Rigó Attila interaktív előadása